Source: https://www.riigiteataja.ee/akt/911225?leiaKehtiv
Timestamp: 2020-08-05 05:35:52+00:00

Document:
Saarjärve looduspargi kaitse-eeskiri – Riigi Teataja
Saarjärve looduspargi kaitse-eeskiri
Saarjärve looduspargi kaitse-eeskiri - sisukord
§ 1 Saarjärve looduspargi kaitse-eesmärk
§ 2 Looduspargi asukoht
§ 3 Looduspargi valitseja
Vastu võetud 09.06.2005 nr 127
RT I 2005, 34, 262
§ 1. Saarjärve looduspargi kaitse-eesmärk
(1) Saarjärve looduspargi (edaspidi looduspark)2 kaitse-eesmärk on Saare järve, seda ümbritseva metsa ja Saare mõhnastiku ning EÜ nõukogu direktiivi 92/43/EMÜ looduslike elupaikade ning loodusliku taimestiku ja loomastiku kaitse kohta I lisas nimetatud elupaigatüüpide – looduslikult rohketoiteliste järvede (3150)3, vanade loodusmetsade (9010*), soostuvate ja soo-lehtmetsade (9080) kaitse.
(2) Looduspargi maa- ja veeala jaguneb vastavalt kaitsekorra eripärale ja majandustegevuse piiramise astmele neljaks sihtkaitsevööndiks ja üheks piiranguvööndiks.
(3) Looduspargis tuleb arvestada «Looduskaitseseaduses» sätestatud piiranguid käesolevas määruses s��testatud erisustega.
(4) Tulenevalt Vabariigi Valitsuse 5. augusti 2004. a korralduse nr 615-k «Euroopa Komisjonile esitatav Natura 2000 võrgustiku alade nimekiri» lisa 1 punkti 2 alapunktist 359 hõlmab kaitseala Saare loodusala, kus tegevuste kavandamisel tuleb hinnata nende mõju kaitse-eesmärkidele, arvestades Natura 2000 võrgustiku alade suhtes kehtivaid erisusi.
§ 2. Looduspargi asukoht
(1) Looduspark asub Jõgeva maakonnas Saare vallas Saarjärve külas.
(2) Looduspargi välispiir ja vööndite piirid on esitatud kaardil määruse lisas4.
§ 3. Looduspargi valitseja
Looduspargi valitseja on Keskkonnaamet.
(1) Inimestel on lubatud viibida, korjata marju, seeni ja muid metsa k��rvalsaadusi kogu looduspargis.
(3) Looduspargis on lubatud kalapüük ja jahipidamine.
(4) Telkimine ja lõkke tegemine on lubatud ainult selleks ettevalmistatud ja tähistatud kohtades. Õuemaal on telkimine ja lõkke tegemine lubatud omaniku loal.
(5) Rahvaürituse korraldamine selleks ettevalmistamata kohas ja rohkem kui 50 osalejaga rahvaürituse korraldamine on lubatud üksnes looduspargi valitseja nõusolekul. Rahvaürituste korraldamiseks õuemaal ei ole looduspargi valitseja nõusolekut tarvis.
(6) Looduspargi teedel on lubatud sõidukiga sõitmine. Maastikusõidukiga sõitmine on lubatud looduspargi valitseja nõusolekul. Sõidukiga sõitmine väljaspool teid ja maastikusõidukiga sõitmine looduspargi valitseja nõusolekuta on lubatud järelevalve- ja p��ästetöödel, looduspargi valitsemisega seotud töödel, kaitse-eeskirjaga lubatud töödel ning looduspargi valitseja nõusolekul teostatavas teadustegevuses.
(7) Looduspargi vetel on lubatud mootorita ujuvvahendiga sõitmine. Mootoriga ujuvvahendiga sõitmine on lubatud ainult järelevalve- ja päästetöödel, looduspargi valitsemisega seotud töödel, kaitse-eeskirjaga lubatud töödel ja looduspargi valitseja nõusolekul teostatavas teadustegevuses.
Looduspargi valitseja nõusolekuta on looduspargis keelatud:
(1) Looduspargi valitseja vaatab talle kooskõlastamiseks esitatud metsateatise läbi ja annab kümne tööpäeva jooksul pärast taotluse saamist metsakoosluse liikide ning vanuse mitmekesisuse säilitamise eesmärgist tulenevalt oma kirjaliku nõusoleku või seab vajaduse korral omapoolsed tingimused.
(1) Looduspargi sihtkaitsevöönd on looduspargi osa seal väljakujunenud või kujundatavate looduslike ja poollooduslike koosluste säilitamiseks.
(2) Looduspargis on neli sihtkaitsevööndit:
1) Vahtra sihtkaitsevöönd;
2) Kabelimäe sihtkaitsevöönd;
3) Lustsaare sihtkaitsevöönd;
4) Metsavahi sihtkaitsevöönd.
3) uute ehitiste püstitamine, välja arvatud Kabelimäe sihtkaitsevööndis tootmisotstarbeta ehitiste püstitamine looduspargi tarbeks ja Lustsaare sihtkaitsevööndis õppeotstarbega rajatiste püstitamine.
Looduspargi valitseja nõusolekul on sihtkaitsevööndis lubatud:
2) olemasolevate maaparandussüsteemide ja ehitiste hooldustööd;
3) Vahtra, Lustsaare ja Metsavahi sihtkaitsevööndis teedel ja radadel liikumist ohustavate puude eemaldamine;
4) Kabelimäe sihtkaitsevööndis metsakoosluse kujundamine vastavalt kaitse-eesmärgile, kusjuures looduspargi valitsejal on õigus esitada nõudeid raieaja ja tehnoloogia, metsamaterjali kokku- ja väljaveo ning puistu koosseisu ja täiuse osas.
(1) Kabelimäe sihtkaitsevööndi kaitse-eesmärk on elustiku mitmekesisuse ja maastikuilme säilitamine.
(2) Vahtra, Lustsaare ja Metsavahi sihtkaitsevööndi kaitse-eesmärk on metsaökosüsteemi arengu tagamine loodusliku protsessina.
(1) Looduspargi piiranguvöönd on looduspargi osa, mis ei kuulu sihtkaitsevööndisse.
(2) Looduspargis on Saarjärve piiranguvöönd.
(2) Piiranguvööndis on lubatud uute ehitiste, kaasa arvatud ajutiste ehitiste püstitamine, arvestades § 5 punktides 5–8 sätestatut.
4) veekogude veetaseme muutmine ja kaldajoone muutmine;
5) uute veekogude rajamine;
7) uuendusraie, välja arvatud turberaie, mille puhul tuleb säilitada koosluse liikide ja vanuse mitmekesisus;
2Looduspark on moodustatud Jõgeva Rajooni TSN Täitevkomitee 17. juuli 1968. a otsusega nr 113 «Looduse kaitsest Jõgeva rajoonis» riikliku kaitse alla võetud kohaliku tähtsusega looduskaitseobjekti ja maastiku üksikelemendi Saare järv ja mets baasil.
4Looduspargi välispiir ja vööndite piirid on märgitud määruse lisas esitatud kaardil Eesti põhikaardi (mõõtkava 1:10 000) alusel, kasutades Eesti Metsakorralduskeskuses koostatud Luua Metsanduskooli 2000. aasta puistuplaani (mõõtkava 1:20 000), Kaarepere Sovhoostehnikumi 1990. aasta metsakorralduse kaarti (mõõtkava 1:10 000) ja maakatastri andmeid seisuga juuni 2004. a.

References: § 1

§ 2

§ 3

§ 1

§ 2

§ 3
 § 5